# Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na svojoj Četvrtoj sjednici, održanoj 1. 11. 2023. godine, usvojio

**Z A P I S N I K**

**sa Treće sjednice Odbora održane 13. juna 2023. godine**

Mirjana Orašanin, predsjednica Odbora, otvorila je sjednicu u 14 časova.

Sjednici Odbora su prisustvovali: Mirjana Orašanin, Srđan Mazalica, Strahinja Bašević, Predrag Nešić, Biljana Petković i Saša Grbić, članovi Odbora.

Sjednici nisu prisustvovali: Zoran Kokanović, Dragan Galić i Nebojša Vukanović, članovi Odbora.

Sjednici su prisustvovali, i: Božana Trninić, zamjenica glavnog revizora, Bojan Vipotnik, ministar za prostorno uređenje, građevinarstvo i ekologiju, Saša Ninković, šef računovodstva u Bolnici Trebinje, Radmil Marić, direktor Univerzitetske bolnice Foča, Slaven Gojković, direktor JPŠ „Šume Republike Srpske“ i Vladimir Arsenović, direktor Doma zdravlja u Čajniču.

Od akreditovanih subjekata sjednici su prisustvovali Selena Ratković, predstavnica Sindikata finansijskih organizacija Republike Srpske i Željko Ninković, predstavnik Centra civilnih inicijativa.

Za sjednicu je predložen

D N E V N I R E D

1. Usvajanje zapisnika sa Druge sjednice Odbora;

2. Razmatranje izvještaja Glavne službe za reviziju javnog sektora Republike Srpske:

a) Izvještaj o provedenoj finansijskoj reviziji JZU Bolnica Trebinje za period 1. 1 – 31. 12. 2021. godine (RV061-22);

b) Izvještaj o provedenoj finansijskoj reviziji JZU Univerzitetska bolnica Foča za period 1. 1 – 31. 12. 2021. godine (RV062-22);

v) Izvještaj o provedenoj finansijskoj reviziji JP šumarstva „Šume Republike Srpske“ a. d. Sokolac za period 1. 1 – 31. 12. 2020. godine (RV062-21);

g) Izvještaj o provedenoj finansijskoj reviziji JZU Dom zdravlja „Vaso Pelagić“ Čajniče za period 1. 1 – 31. 12. 2021. godine (RV078-22);

3. Razmatranje zahtjeva Ministarstva za prostorno uređenje, građevinarstvo i ekologiju za revizijom JU Nacionalni park „Sutjeska“ Tjentište;

4. Razmatranje Informacije o uništavanju državne imovine „Kosmos“ a. d. Banja Luka, neviđenim mobingom nad radnicima i načinima prikrivanja katastrofalnog stanja u preduzeću u odsustvu realne državne kontrole nad njima u proteklih osam godina, koju su dostavili bivši radnici „Kosmosa“ a. d. Banja Luka;

5. Tekuća pitanja.

Predloženi dnevni red je usvojen jednoglasno.

**AD 1.**

Nije bilo diskusije.

Zapisnik sa Druge sjednice Odbora je usvojen jednoglasno.

**AD 2.**

a) Uvodno obrazloženje dala je Božana Trninić, zamjenica glavnog revizora.

Nakon uvodnog obrazloženja Saša Ninković, šef računovodstva u Bolnici Trebinje, upoznao je članove Odbora sa preduzetim aktivnostima na otklanjanju nepravilnosti i nedostataka konstatovanih u revizorskom izvještaju.

U diskusiji su učestvovali: Saša Grbić, Božana Trninić, Saša Ninković, Srđan Mazalica i Željko Ninković.

Nakon diskusije predsjednica Odbora dala je prijedlog zaključka da se Izvještaj o provedenoj finansijskoj reviziji JZU Bolnica Trebinje za period 1. 1 – 31. 12. 2021. godine, u skladu sa članom 70 Poslovnika Narodne skupštine, uputi Narodnoj skupštini na razmatranje zbog datog negativnog revizorskog mišljenja.

Članovi odbora glasali su na sljedeći način: jedan glas ZA (Mirjana Orašanin), jedan glas UZDRŽAN (Saša Grbić) i četiri glasa PROTIV (Srđan Mazalica, Strahinja Bašević, Predrag Nešić i Biljana Petković) nakon čega je predsjednica Odbora konstatovala da predloženi zaključak nije usvojen.

b) Uvodno obrazloženje dala je Božana Trninić, zamjenica glavnog revizora.

Nakon uvodnog obrazloženja Radmil Marić, direktor Univerzitetske bolnice Foča, upoznao je članove Odbora sa preduzetim aktivnostima na otklanjanju nepravilnosti i neodstataka konstatovanih u revizorskom izvještaju.

U diskusiji su učestvovali: Mirjana Orašanin, Saša Grbić, Strahinja Bašević i Željko Ninković.

Nakon diskusije predsjednica Odbora dala je prijedlog zaključka da se Izvještaj o provedenoj finansijskoj reviziji JZU Univerzitetska bolnica Foča za period 1. 1 – 31. 12. 2021. godine, u skladu sa članom 70 Poslovnika Narodne skupštine, uputi Narodnoj skupštini na razmatranje zbog datog negativnog revizorskog mišljenja.

Članovi Odbora glasali su na sljedeći način: jedan glas ZA (Mirjana Orašanin) i pet glasova PROTIV (Saša Grbić, Srđan Mazalica, Strahinja Bašević, Predrag Nešić i Biljana Petković) nakon čega je predsjednica Odbora konstatovala da predloženi zaključak nije usvojen.

v) Uvodno obrazloženje dala je Božana Trninić, zamjenica glavnog revizora.

Nakon uvodnog obrazloženja Slaven Gojković, v. d. direktora JPŠ „Šume Republike Srpske“, upoznao je članove Odbora sa preduzetim aktivnostima na otklanjanju nepravilnosti i neodstataka konstatovanih u revizorskom izvještaju, kao i određenim specifičnostima organizacije i poslovanja ovog javnog preduzeća.

U diskusiji su učestvovali: Mirjana Orašanin, Božana Trninić, Strahinja Bašević, Saša Grbić i Slaven Gojković.

Nakon diskusije predsjednica Odbora dala je prijedlog zaključka da se Izvještaj o provedenoj finansijskoj reviziji JPŠ „Šume Republike Srpske" a. d. Sokolac za period 1. 1 – 31. 12. 2020. godinu, u skladu sa članom 70 Poslovnika Narodne skupštine, uputi Narodnoj skupštini na razmatranje zbog datog negativnog revizorskog mišljenja.

Članovi Odbora glasali su na sljedeći način: jedan glas ZA (Mirjana Orašanin), jedan glas UZDRŽAN (Saša Grbić) i četiri glasa PROTIV (Srđan Mazalica, Strahinja Bašević, Predrag Nešić i Biljana Petković) nakon čega je predsjednica Odbora konstatovala da predloženi zaključak nije usvojen.

Predsjednica Odbora predložila je novi zaključak da Odbor daje preporuku glavnom revizoru da prilikom donošenja godišnjeg plana revizijskih aktivnosti za 2024. godinu u isti uvrsti provjera sprovođenja preporuka datih u Izvještaju o provedenoj finansijskoj reviziji JZU Bolnica Trebinje za period 1. 1 – 31. 12. 2021. godine (broj RV061-22), Izvještaju o provedenoj finansijskoj reviziji JZU Univerzitetska bolnica Foča za period 1. 1 – 31. 12. 2021. godine (broj RV062-22) i Izvještaju o provedenoj finansijskoj reviziji JPŠ „Šume Republike Srpske“ a. d. Sokolac za period1. 1 – 31. 12. 2020. godinu (broj RV062-21).

Predloženi zaključak je jednoglasno usvojen.

g) Uvodno obrazloženje dala je Božana Trninić, zamjenica glavnog revizora.

Nakon uvodnog obrazloženja Vladimir Arsenović, JZU Dom zdravlja „Vaso Pelagić“ Čajniče, upoznao je članove Odbora sa preduzetim aktivnostima na otklanjanju nepravilnosti i neodstataka konstatovanih u revizorskom izvještaju.

U diskusiji su učestvovali: Saša Grbić, Božana Trninić, Biljana Petković i Vladimir Arsenović.

Nakon diskusije predsjednica Odbora dala je prijedlog zaključka da Odbor daje preporuku Skupštini opštine Čajniče da razmatra Izvještaj o provedenoj finansijskoj reviziji JZU Dom zdravlja „Vaso Pelagić“ Čajniče za period 1. 1 – 31. 12. 2021. godine (broj RV078-22) zbog datog negativnog revizorskog mišljenja.

Predloženi zaključak je jednoglasno usvojen.

Predsjednica Odbora predložila je novi zaključak da odbor traži od JZU Dom zdravlja „Vaso Pelagić“ Čajniče da dostavi plan za prevazilaženje propusta i nepravilnosti utvrđenih u Izvještaju o provedenoj finansijskoj reviziji JZU Dom zdravlja „Vaso Pelagić“ Čajniče za period 1. 1 – 31. 12. 2021. godine, u skladu sa Zakonom o reviziji javnog sektora Republike Srpske kojim je propisana obaveza dostavljanja akta za prevazilaženje propusta i nepravilnosti utvrđenih u revizorskom izvještaju u roku od 60 dana od dana prijema revizorskog izvještaja skupštinskom Odboru.

Predloženi zaključak je jednoglasno usvojen.

**AD 3.**

Uvodno obrazloženje dao je Bojan Vipotnik, ministar u Vladi Republike Srpske.

Nakon uvodnog obrazloženja Božana Trninić upoznala je članove Odbora sa revizijom koju je Glavna služba za reviziju javnog sektora Rpeublike Srpske vršila 2019. godine u Nacionalnom parku „Sutjeska“ sa izvršenim monitoringom izvršenja preporuka datih u revizorskom izvještaju.

Članovi Odbora su jednoglasno usvojili zaključak o prihvatanju Zahtjeva za reviziju JU Nacionalni park „Sutjeska“ Tjentište.

**AD 4.**

Članovi Odbora su jednoglasno usvojili zaključak da Odbor daje preporuku glavnom revizoru da prilikom donošenja godišnjeg plana revizijskih aktivnosti za 2024. godinu uvrsti reviziju u privrednom društvu „Kosmos“ a. d. Banja Luka.

**AD 5.**

Nije bilo prijedloga za razmatranje.

Sjednica je završena u 16.15 časova.

|  |  |  |
| --- | --- | --- |
|  |  | **PREDSJEDNIK ODBORA** |
|  |  | **Mirjana Orašanin** |